Document ID: 32005R1342

KOMISJONI MÄÄRUS (EÜ) nr 1342/2005,
16. august 2005,
millega nähakse ette tootjaorganisatsioonidele hüvitise andmine 1. jaanuarist kuni 31. märtsini 2004 töötlevale tööstusele tarnitud tuunikoguste eest
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. detsembri 1999. aasta määrust (EÜ) nr 104/2000 kalandus- ja akvakultuuritooteturu ühise korralduse kohta, (1) eriti selle artikli 27 lõiget 6,
ning arvestades järgmist:
(1)
Määruse (EÜ) nr 104/2000 artiklis 27 sätestatud hüvitist võib anda teatavatel tingimustel ühenduse tuunitootjate organisatsioonidele selle kvartali jooksul töötlevale tööstusele tarnitud tuunikoguste eest, mille kohta on registreeritud hinnad, tingimusel et nii ühenduse turul registreeritud kvartali keskmine müügihind kui ka vaba hind piiril koos võimalike tasakaalustusmaksudega on alla 87 % asjaomase toote ühenduse tootjahinnast.
(2)
Ühenduse turu olukorra hindamisel on selgunud, et üle 10 kg kaaluva kulduim-tuuni (Thunnus albacares), kuni 10 kg kaaluva kulduim-tuuni (Thunnus albacares) ja vööttuuni (Euthynnus (Katsuwonus) pelamis) puhul olid määruse (EÜ) nr 104/2000 artiklis 27 osutatud kvartali keskmine müügihind ja vaba hind piiril ajavahemikus 1. jaanuarist kuni 31. märtsini 2004 alla 87 % kehtivast ühenduse tootjahinnast, mis on sätestatud nõukogu määruses (EÜ) nr 2346/2002. (2)
(3)
Hüvitise saamise õigus otsustatakse müügitehingute alusel, mille arvete kuupäevad jäävad asjakohasesse kvartalisse ja mida kasutatakse komisjoni 9. novembri 2001. aasta määruse (EÜ) nr 2183/2001 (millega kehtestatakse nõukogu määruse (EÜ) 104/2000 üksikasjalikud rakenduseeskirjad töötleva tööstuse tarbeks mõeldud tuuni eest hüvitise andmise kohta) (3) artiklis 4 osutatud keskmise igakuise müügihinna arvutamisel.
(4)
Vastavalt määruse (EÜ) nr 104/2000 artikli 27 lõikele 2 ei tohi sätestatud hüvitise summa mingil juhul ületada käivituskünnise ja kõnealuse toote ühenduse turul registreeritud keskmise müügihinna vahet või kindla suurusega summat, mis on 12 % kõnealusest künnisest.
(5)
Kogused, mille eest hüvitist makstakse ei tohi mingil juhul ületada määruse (EÜ) nr 104/2000 artikli 27 lõikega 3 asjaomaseks kvartaliks ettenähtud piirmäära.
(6)
Kõnealuses kvartalis ühenduse tolliterritooriumil asuvale töötlevale tööstusele müüdud ja tarnitud üle 10 kg kaaluva kulduim-tuuni (Thunnus albacares), kuni 10 kg kaaluva kulduim-tuuni (Thunnus albacares) ja vööttuuni (Euthynnus (Katsuwonus) pelamis) kogused olid suuremad kui viimase kolme kalandusaasta samas kvartalis müüdud ja tarnitud kogused. Kuna need kogused ületavad määruse (EÜ) nr 104/2000 artikli 27 lõikes 3 sätestatud piirmäära, tuleks piirata selliste toodete üldkogust, mille eest hüvitist makstakse.
(7)
Vastavalt määruse (EÜ) nr 104/2000 artikli 27 lõikes 4 sätestatud ülemmääradele, mida kasutatakse igale tootjaorganisatsioonile antava hüvitise arvutamiseks, tuleks hüvitise saamiseks kõlblikud kogused jaotada asjaomaste tootjaorganisatsioonide vahel vastavalt nende toodangule 2001., 2002. ja 2003. kalandusaasta samas kvartalis.
(8)
Käesoleva määrusega ettenähtud meetmed on kooskõlas kalandustooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 104/2000 artiklis 27 sätestatud hüvitis antakse ajavahemikuks 1. jaanuarist kuni 31. märtsini 2004 järgmiste toodete osas ja järgmiste piirmäärade ulatuses:
(eurot tonni kohta)
Toode
Määruse (EÜ) nr 104/2000 artikli 27 lõike 2 esimeses ja teises taandes sätestatud maksimumhüvitis
Kulduim-tuun (Thunnus albacares), mis kaalub üle 10 kg
127
Kulduim-tuun (Thunnus albacares), mis kaalub kuni 10 kg
92
Vööttuun (Euthynnus (Katsuwonus) pelamis)
52
Artikkel 2
1. Nende liikide hüvitise saamiseks kõlblikud üldkogused on järgmised:
-
kulduim-tuun (Thunnus albacares), mis kaalub üle 10 kg: 21 089,066 tonni
-
kulduim-tuun (Thunnus albacares), mis kaalub kuni 10 kg: 4 531,090 tonni
-
vööttuun (Euthynnus (Katsuwonus) pelamis): 5 775,411 tonni
2. Üldkogus jaotatakse asjaomaste tootjaorganisatsioonide vahel vastavalt käesoleva määruse lisale.
Artikkel 3
Käesolev määrus jõustub seitsmendal päeval pärast Euroopa Liidu Teatajas avaldamist.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 16. august 2005

Labels: 3
1
5
6